ai4bharat/Pralekha huggingface dataset:
شہری ہوابازی کی وزارت
سول ایوی ایشن سے سی او 2 کے اخراج سے نمٹنے کے لئے اٹھائے گئے اقدامات
کورسیا آف سیٹنگ کی ضروریات ہندستانی آپریٹرز کے لئے 2027 سے لاگو ہوں گی
نئی دہلی،13دسمبر 2021/ 39ویں جنرل اسمبلی کے دوران آئی سی اے او نے بین الاقوامی شہری ہوا بازی سے سی او 2 کے اخراج سے نمٹنے کے لئے کاربن آف سیٹنگ اورریڈکشن اسکیم فار انٹرنیشنل ایوی ایشن  کی شکل میں گلوبل مارکیٹ بیسڈ میزر  اسکیم کو نافذ کرنے کا فیصلہ کیا۔ ہندستان میں کورسیا کے نفاذ کے لئے اٹھائے گئے اقدامات درج ذیل ہیں۔
- ڈی جی سی اے نے اسٹیک ہولڈرز کے ساتھ مشاورت کے بعد ’کورسیا‘ پر سول ایسوسی ایشن کی ضرورت جاری کی ہیں۔
- ڈی جی سی اے نے کورسیاکے ڈیزائن عناصر کی بہتر تفہیم کےلئے ایئر لائن آپریٹرز اور دیگر اسٹیک ہولڈرز کے لئےرہنمائی کا مواد جاری کیا ہے۔
- ڈی جی سی اے نے انٹرنیشنل ایئر ٹرانسپورٹ ایسویسی ایشن  اور یوروپی یونین ایوی ایشن سیفٹی ایجنسی  کے انعقاد مل کر صنعت کوکورسیا کی ضروریات سے آگاہ کرنے کے لئے مختلف ورکشاپس اور سیمنار /ٹریننگز کا انعقاد کیا ہے۔
- ڈی جی سی اے نےنیشنل ایکریڈیٹیشن بورڈ فار سر ٹیفکیشن باڈیز  کے ساتھ کوآرڈنیشین میں کام کیا ہے تاکہ ایئرلائنز کے لئےکورسیا پر تصدیقی سرگرمیاں انجام دینے کے لئے دو تصدیقی اداروں کو شامل کیا جاسکے۔
ہندستانی آپریٹرز کے لئے ، کورسیا آفسیٹنگ کی ضرورات 2027 سے لاگو ہوں گی۔ یعنی کورسیا کے نفاذ کے لازمی  مرحلے سے۔ ہندستان نے کورسیا کے موجودہ ڈھانچے کے بارےمیں 2019 میں 40ویں آئی سی اے او اسمبلی میں تحقیقات درج کرائے ہیں۔ یہ معاملہ آئی سی اے او کونسل میں ہندستان کے نمائندے کے ذریعہ کونسل کی سطح پر اٹھایا گیاہے۔ یہ معاملہ وزارت خارجہ کے ساتھ مشاورت کے ساتھ ہم خیال ممالک کے ساتھ بھی اٹھایا گیا ہے۔
شہری ہوا بازی کی وزارت میں وزیر مملکت  نے آج راجیہ سبھا میں ایک سوال کے تحریری جواب میں یہ جانکاری دی۔
ش ح۔ ش ت۔ج
Uno-14188
(Visitor Counter : 118
پیٹرولیم اور قدرتی گیس کی وزارت
پردھان منتری اجولا یوجنا -پی ایم یو وائی کی خصوصیات
پردھان منتری اجولا یوجنا  مئی 2016 میں شروع کی گئی تھی جس کا مقصد ملک بھر کے غریب کنبوں کو کھانا پکانے کا صاف ایندھن فراہم کرنا تھا۔ پی ایم یو وائی کے تحت، غریب کنبوں کی بالغ خواتین کو ڈپازٹ مفت ایل پی جی کنکشن فراہم کیا جاتا ہے۔ پی ایم یو وائی اسکیم کے پہلے مرحلے کے تحت 8 کروڑ کنکشن جاری کرنے کا ہدف ستمبر، 2019 میں حاصل کیا گیا تھا۔ بقیہ غریب کنبوں کا احاطہ کرنے کے لیے، اگست 2021 میں پی ایم یو وائی اسکیم کے دوسرے مرحلے  کو 1 کروڑ اضافی پی ایم یو وائی کنکشن جاری کرنے کے ہدف کے ساتھ شروع کیا گیا تھا، جو کہ جنوری 2022 میں حاصل کیا گیا تھا۔ اس کے بعد، حکومت نے اجوالا 2.0 کے تحت مزید 60 لاکھ ایل پی جی کنکشن جاری کرنے کا فیصلہ کیا اور دسمبر 2022 میں اجولا 2.0 کنکشن کے تحت 1.60 کروڑ کا ہدف حاصل کیا گیا۔
مستفدین کی شناخت یا تو سماجی اقتصادی ذات کی مردم شماری  کی فہرست سے کی گئی ہے یا سات دیگر شناخت شدہ زمروں سے کی گئی ہے جیسے کہ درج فہرست ذات  گھرانے، درج فہرست قبائل  گھرانے، انتہائی پسماندہ طبقات ، پی ایم آواس یوجنا  کے استفادہ کنندگان)، انتیودیا انا یوجنا  کے مستفید کنندگان، جنگلات میں رہنے والے افراد، جزیروں/ ندیوں کے جزیروں کے رہائشی، چائے کے باغات میں کام کرنے والے / چائے کے باغات کے سابق کارکنان یا غریب گھرانے جو مذکورہ زمروں میں شامل نہیں ہیں۔ اجوالا 2.0 کے تحت، مہاجر خاندانوں کے لیےگھر کے پتے کے ثبوت  اور راشن کارڈ  کے بجائے خود اعلانیہ کا استعمال کرتے ہوئے نئے کنکشن حاصل کرنے کے لیے خصوصی انتظام کیا گیا ہے۔ پی ایم یو وائی کے مستفید ہونے والوں کے پاس 14.2 کلوگرام سنگل بوتل کنکشن 5کلوگرام /5کلوگرام ڈبل بوتل کنکشن  میں سے انتخاب کرنے کا اختیار ہے۔
پی ایم یو وائی کے تحت ریاستوں/مرکز کے زیر انتظام علاقوں کے حساب سے فنڈز کی تقسیم نہیں کی جاتی ہے۔ پی ایم یو وائی کے تحت، حکومت سلنڈر، پریشر ریگولیٹر، سورکشا ہوز، ڈی جی سی سی بکلیٹ اور انسٹالیشن چارجز کے سیکورٹی ڈپازٹ  کے لیے فی کنکشن 1600 روپے تک کا خرچ برداشت کرتی ہے۔ 01.07.2023 تک، ریاست راجستھان میں تقریباً 69.27 لاکھ پی ایم یو وائی مستفیدین ہیں۔
پی ایم یو وائی سے مستفید ہونے والوں کے ایل پی جی کی کھپت کی باقاعدگی سے نگرانی کی جاتی ہے۔ گھریلو ایل پی جی کا گھریلو استعمال کئی عوامل پر منحصر ہے جیسے کھانے کی عادات، کنبے میں ممبروں کی تعداد ، کھانا پکانے کی عادات، قیمت، متبادل ایندھن کی دستیابی وغیرہ۔ پی ایم یو وائی سے مستفید ہونے والوں کی فی کس کھپت  3.01  سے بڑھ کر 3.71  ہو گئی ۔ مزید یہ کہ حکومت نے ایل پی جی کی کھپت کی حوصلہ افزائی کے لیے کئی اقدامات کیے ہیں، جس میں 2022-23 اور 2023-24 کے لیے پی ایم یو وائی مستفیدین کے لیے 200/- فی 14.2 کلوگرام ری فل فی سال کی ٹارگٹڈ سبسڈی، 14.2 کلوگرام کے ری فل کو پانچ کلوگرام سے بدلنے کا اختیار، اپریل 2020 سے دسمبر 2020 تک پردھان منتری غریب کلیان پیکیج کے تحت پی ایم یو وائی کے مستفیدین کو 3 مفت ریفلز وغیرہ شامل ہے۔
یہ معلومات پٹرولیم اور قدرتی گیس کی وزارت میں وزیر مملکت جناب رامیشور تیلی نے آج لوک سبھا میں ایک تحریری جواب میں دی۔
وزارت دفاع
ملک کے شجاعت کے ایوارڈ حاصل کرنے والوں کی بہادری کی کہانیوں کا مظہر ایک دوبدورچوئل میوزیم
SIDM کا وزارت دفاع کے ساتھ مل کر اس پروجیکٹ کو بروقت عمل میں لانے کا عزم
نئی دہلی 30 جون 2021: اب جبکہ قوم اپنی آزادی کی 75 ویں سالگرہ منا رہی ہے۔ وزارت دفاع نے ملک میں شجاعت اور بہادری کے انعام یافتگان کا ایک دو بدو ورچوئل میوزیم قائم کرنے کے پروجیکٹ کا آغاز کیا ہے تاکہ ہندوستان کے ان سورماؤں کی عزت افزائی کی جائے۔ وزارت دفاع اس پروجیکٹ کو کسی بھی مالی مضمرات کے بغیر ہندوستان کے دفاعی سامان تیار کرنے والوں کی سوسائٹی اور ہندوستانی صنعتوں کی کنفیڈریشن کے ساتھ اشتراک سے عمل میں لائے گی۔ ڈیفنس سکریٹری ڈاکٹر اجے کمار نے اس سلسلے میں ایک منظوری نامہ SIDMکے صدر جناب جینت ڈی پاٹل کو 30 جون کو نئی دلی میں سونپا۔ یہ منصوبہ جلد ہی مکمل ہوجانے کی امید ہے۔ ورچوئل میوزیم گیلنٹری ایوارڈ پورٹل  پر دستیاب ہوگا۔ اس میں ایک گیلری بلڈنگ وال آف فیم، انعام یافتگان کی ایک گیلری جس میں ان کی تصویریں اور ذاتی تفصیلات ہوں گی، وار میموریل کا ٹور اور ایک آڈیٹوریم ‘‘وارروم’’ جس میں بہادری کی داستانیں سنائی جائیں گی، شامل ہوں گے اور یہ تھری ڈی چلتے پھرتے تجربے سے روشناس کرائے گا۔ میوزیم میں بہت سے اینی میشن ویڈیوز ہوں گے جس کے ذریعے جنگی سورماؤں کی داستانیں دکھائی جائیں گی۔ یہاں وزیٹرز خراج عقیدت کا پیغام بھی دے سکیں گے۔
اس موقع پر اظہار خیال کرتے ہوئے ڈیفنس سکریٹری نے کہا کہ یہ شجاعت کے ایوارڈ حاصل کرنے والوں کی بہادری کی داستانیں پیش کرنے کا ایک وسیلہ ہوگا اور اندرونی و بیرونی خطروں سے ملک کو بچانے کے لئے ان کی گرانقدر خدمات اور ناقابل تسخیر جذبے کی عکاسی ہوگی۔
ڈیفنس سکریٹری نے کہا کہ یہ پروجیکٹ اپنی نوعیت کا پہلا سائبر میوزیم ہوگا جس میں جنگی سورماؤں کی عزت افزائی کی جائے گی۔ انہوں نے زور دے کر کہا کہ اس سے گیلنٹری ایوارڈ پورٹل کی ملک والوں کو ترغیب دینے کی اہلیت بڑھے گی ۔ خاص طور سے نوجوانوں میں ملک کی خدمت کا جذبہ بڑھے گا۔ یہ پروجیکٹ مسلح افواج کے اہلکاروں کے خاندان والوں کے لئے اظہار تشکر بھی ہوگا اور ان بہادروں کے تئیں ملک کے احترام کا اظہار ہوگا۔ ڈاکٹر اجے کمار نے SIDM کا شکریہ ادا کیا جس نے اس پروجیکٹ پر عملدرآمد کے لئے رضاکارانہ طور پر پیشکش کی ہے۔
یہ ذمہ داری قبول کرتے ہوئے جناب جینت ڈی پاٹل ڈیفنس سکریٹری کا اس بات کے لئے شکریہ ادا کیا کہ انہوں نے اس باوقار اور انوکھے پروجیکٹ کے لئے SIDMکا انتخاب کیا۔ انہوں نے کہا کہ یہ ایسے وقت میں ہورہا ہے جب ہندوستان کی آزدی کے 75 برس مکمل ہورہے ہیں اور 1971 کی جنگ کی 50 ویں یاد منائی جارہی ہے اور یہ مسلح افواج کی عزت افزائی کا بہترین طریقہ ہے۔انہوں نے کہا کہ SIDMپروجیکٹ کو تیزی سے مکمل کرنے کے لئے کام کرے گا اور اس کے بعد بھی اس پلیٹ فارم کو باقاعدگی سے بہتر CII کے اعلیٰ افسران اس موقع پر موجود تھے۔
وزیراعظم کا دفتر
وزیر اعظم نے رتھ یاترا کے موقع پر سبھی کو مبارکباد دی
وزیر اعظم جناب نریندر مودی نے رتھ یاترا کے موقع پر سبھی کو مبارکباد دی ہے۔
جناب مودی نےبھارتی ثقافت میں رتھ یاترا کی اہمیت کے بارے میں ایک ویڈیو بھی ساجھا کیا ۔
وزیر اعظم نے ٹوئٹ کیا:
’ہر کس و ناکس کو رتھ یاترا کی مبارکباد ۔اس وقت جب ہم اس مقدس موقع کا جشن منارہے ہیں، دعا گو ہوں کہ بھگوان جگن ناتھ کایہ مقدس سفر ، ہماری زندگیوں کوصحت ، شادمانی اور روحانی تکمیل سے مالا مال کردے۔
وزیراعظم کا دفتر
وزیر اعظم نے کرسمس کے موقع پر قوم کو مبارک باد پیش کی
نئی دلّی، 25 دسمبر / وزیر اعظم جناب نریندر مودی نے کرسمس کے موقع پر قوم کو اپنی جانب سے مبارک باد پیش کی ہے ۔
”میری کرسمس!
ہم عیسیٰ مسیح کے نیک خیالات و انکار کو از حد مسرت کے ساتھ یاد کرتے ہیں۔ انہوں نے اپنی تمام زندگی انسانی کلفتوں کے خاتمے کے خاتمے کے لئے وقف کرتے ہوئے جذبہ خدمات، ترحم کا خلاصہ پیش کیا تھا۔“
وزیر اعظم نے کہا کہ ان کی تعلیمات دنیا بھر کے کروڑوں لوگوں کو تحریک و ترغیب دیتی ہیں۔
Narendra Modi
@narendramodi
”میری کرسمس!
ہم عیسیٰ مسیح کے نیک خیالات و انکار کو از حد مسرت کے ساتھ یاد کرتے ہیں۔ انہوں نے اپنی تمام زندگی انسانی کلفتوں کے خاتمے کے خاتمے کے لئے وقف کرتے ہوئے جذبہ خدمات، ترحم کا خلاصہ پیش کیا تھا۔“
ان کی تعلیمات دنیا بھر کے کروڑوں لوگوں کو تحریک و ترغیب دیتی ہیں۔
۔۔۔۔۔۔
U.6031
م۔ ر۔ر۔
(Visitor Counter : 54
سائنس اور ٹیکنالوجی کی وزارت
سائنسی اور صنعتی تحقیق کے شعبہ میں خصوصی مہم
سائنسی اور صنعتی تحقیق کے شعبہ نے خصوصی مہم 2.0 کی سرگرمیوں کے تسلسل میں دسمبر 2022 سے جولائی2023 کے دوران مختلف مسائل جیسےایم پی حوالہ جات،پی ایم او حوالہ جات،آئی ایم سی حوالہ جات اور عوامی شکایات کو کامیابی سے نمٹایا ہے۔ڈی ایس آئی آر اور اس کےسی پی ایس ای یعنی سی ای ایل، این آر ڈی سی اور خود مختار ادارے،سی ایس آئی آرنے ان معاملات کو نمٹانے میں اہم پیش رفت حاصل کی ہے۔
2. یہ انتہائی اطمینان کی بات ہے کہ ڈی جی، سی ایس آئی آر کم سکریٹری، ڈی ایس آئی آر کی فعال قیادت میں اور جوائنٹ سکریٹری، ڈی ایس آئی آر، جو کہ سوچھتا پر خصوصی مہم کے نوڈل آفیسر ہیں، کی سخت نگرانی میں مہم کے دوران ایک شاندار کارکردگی حاصل کی گئی۔
3. مہم کے ایک حصے کے طور پر 587 فائلوں کو نمٹایا گیا،06 صفائی مہم چلائی گئیں،620 عوامی شکایات کو حل کیا گیا، کچرے کو ٹھکانے لگانے سے 44,128 روپے کی آمدنی حاصل کی گئی ، 10آئی ایم سی حوالہ جات ، 13پی ایم او دیگر حوالہ جات کو نمٹا یا گیا۔
4. ڈی ایس آئی آرزیر التوا معاملے نمٹانے اور ہمارے احاطے اور ہمارے تمام سی پی ایس ای اور خود مختار اداروں میں صفائی ستھرائی کو یقینی بنانے کے لیے پرعزم ہے۔ اس مشق کو مزید فروغ دینے کے لیے محکمہ، اپنی سی پی ایس ای یعنی سی ایل ایل، این آر ڈی سی اور خود مختار ادارے،سی ایس آئی آر کے ساتھ 2 سے 31 اکتوبر 2023 تک صفائی ستھرائی کو بہتر بنانے اور زیر التواء معاملوں کو نمٹانے کے لیے خصوصی مہم 3.0 کا انعقاد کرے گا۔
جل شکتی وزارت
گندے پانی کو دوبارہ استعمال میں لانے کا بندوبست
جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں بتایاکہ سوچھ بھارت مشن  [ایس بی ایم -جی]مرحلہ II کے تحت، دیہی علاقوں کے گھرانوں سے پیدا ہونے والے فضلہ ،کیچڑ اور گرے واٹر کو الگ الگ صاف کیا جاتا ہے۔ گرے واٹر کے انتظام کو منبع کے قریب آن سائٹ سسٹمز کے ذریعے جہاں بھی ممکن ہو گھریلو یا کمیونٹی کی سطح پر سوک ،لیچ اورجادوئی گڑھوں کے توسط سے فروغ دیا جاتا ہے ۔ تاہم بڑے پیمانے پر یا گاؤں کی سطح پر خصوصی ٹیکنالوجیز مثلاً ویسٹ اسٹیبلائزیشن پانڈز، کنسٹرکٹڈ ویٹ لینڈز وغیرہ کو فزیبلٹی کے مطابق استعمال کیا جا سکتا ہے۔ صاف کئے گئے گندے پانی کو آبپاشی جیسے غیر پینے کے قابل استعمال کے لیے دوبارہ استعمال کیا جاتا ہے۔ انسانی فضلہ کو ٹھکانے لگانے کے لیے محفوظ اور آن سائٹ صفائی کی ٹیکنالوجی کا استعمال جیسے کہ ٹوئن لیچ پٹ ٹوائلٹس کو ملک میں دیہی علاقوں میں فروغ دیا جاتا ہے۔یہ ٹیکنالوجی 1-2 سال کی مدت میں فضلہ اور کیچڑ کو کھاد میں تبدیل کردیتی ہے جو زراعت کے لیے اچھی کھاد ہوتی ہے۔ تاہم سیپٹک ٹینک پر مبنی بیت الخلاء کی صورت میں، فضلہ کیچڑ کا انتظام میکانائزڈ سلجنگ کے ذریعے کیا جاتا ہے اور سیوریج/فیکل سلج ٹریٹمنٹ پلانٹس میں شہری اور دیہی تال میل کے ذریعے صاف کیا جاتا ہے۔
جہاں تک شہری علاقوں کا تعلق ہے،احیاء اور شہری تبدیلی کیلئے اٹل مشن  کے تحت، اب تک سیوریج کے دوبارہ استعمال/ری سائیکل کے مقصد کے لیے 1437 ایم ایل ڈی کی گنجائش تیار کی گئی ہے۔ اس میں سے، 848 ایم ایل ڈی کا فی الحال دوبارہ استعمال کیا جا رہا ہے۔ 33,985 کروڑ کے 864 سیوریج اور سیپٹیج مینجمنٹ پروجیکٹس کو گراؤنڈ کر دیا گیا ہے۔ اب تک سیوریج ٹریٹمنٹ پلانٹس  کی گنجائش 2,840 ایم ایل ڈی بنائی گئی ہے اور 3,468 ایم ایل ڈی پرکام جاری ہے۔ مزید یہ کہ، حکومت نے یکم اکتوبر 2021 کو امرت 2.0 شروع کیا ہے جس کا ہدف شہروں کے پانی کو محفوظ بنانا ہے اور تمام قانونی قصبوں/شہروں میں تمام گھرانوں کو پانی کے نل کے کنکشن فراہم کرنا ہے۔ 500 امرت شہروں میں سیوریج اور سیپٹیج مینجمنٹ کی عالمی کوریج کابھی ہدف ہے۔ اب تک، امرت 2.0 مشن نے 93,381 کروڑ کے 4,830 پروجیکٹوں کو منظوری دی ہے ۔ اس میں سے 331 سیوریج اور سیپٹیج مینجمنٹ پروجیکٹس کی مالیت 26,076 کروڑ روپے ہے۔ ان پروجیکٹوں کا ہدف تقریباً 20 لاکھ سیور کنکشن اور نئے ایس ٹی پیز کی ترقی اور موجودہ ایس ٹی پیز کو بڑھاکرکے 1,665 ایم ایل ڈیز کی گنجائش پیداکرنی ہے۔
وزارات ثقافت
آزادی کا امرت مہوتسو کے تحت مادرزبان کا بین الاقوامی دن منایا جائے گا
ایکم بھارتم کی تقریبات کے ایک حصے کے طور پر وندے بھارتم ساؤنڈ ٹریک ریلیز؛ طبلہ استادبکرم گھوش کے ساتھ گریمی فاتح رکی کیج لائیو پرفارم کریں گے
اہم نکات :
- مرکزی وزیر مملکت برائے ثقافت محترمہ میناکشی لیکھی کے ذریعہ وندے بھارتم ساؤنڈ ٹریک کا اجرا۔
- مشہور مصنف، شاعر اور نغمہ نگار جناب پرسون جوشی کی افتتاحی تقریر۔
- آئی جی این سی اے کے ڈین پروفیسر رمیش سی گوڑ کی کتاب 'ٹرائبل اینڈ انڈیجینس لینگویجز آف انڈیا ' کا اجرا۔
- گریمی فاتح رکی کیج اور طبلہ استادبکرم گھوش کا لائیو کنسرٹ۔
آزادی کا امرت مہوتسو کے زیراہتمام بھارت سرکار کی ثقافت کی وزارت مادر زبان کے عالمی دن کے موقع پراندرا گاندھی نیشنل سینٹر فار آرٹس، نئی دہلی میں 22-21 فروری، 2022 کو دو روزہ پروگرام کا انعقاد کر رہی ہے۔
لسانی اور ثقافتی تنوع کے بارے میں بیداری کو فروغ دینے اورکثیر لسانیت کو بڑھاوا دینے کے لیے ہر سال 21 فروری کو دنیا بھر میں مادری زبان کا عالمی دن منایا جاتا ہے۔ یہ دن دنیا بھر کے لوگوں کے ذریعہ استعمال کی جانے والی تمام زبانوں کے تحفظ اوربچاؤ کو فروغ دینے کے لئے ایک وسیع پہل کا حصہ ہے۔ مادری زبان کا عالمی دن منانے کا خیال سب سے پہلے بنگلہ دیش سے آیا تھا۔ اقوام متحدہ کی تعلیمی، سائنسی اور ثقافتی تنظیم  کی جنرل کانفرنس نے 2000 میں 21 فروری کو مادری زبان کے عالمی دن کے طور پر منانے کا فیصلہ کیا۔ ہر سال اس خاص دن کو منانے کے لئے یونیسکو کے ذریعہ ایک انوکھی تھیم منتخب کی جاتی ہے ۔ 2022 کا موضوع ہے: "کثیر لسانی تعلیم کے لیے ٹیکنالوجی کا استعمال: چیلنجز اور مواقع"۔ یہ کثیر لسانی تعلیم کو آگے بڑھانے اور سب کے لیے معیاری تدریس اور سیکھنے کے فروغ میں مدد کے لئے ٹیکنالوجی کے ممکنہ رول پر مرکوز ہے۔
اس دن کو نشانزد کرنے کے لیے، ثقافت کی وزارت فزیکل اور ورچوئل طور پر اندرا گاندھی نیشنل سینٹر فار دی آرٹس  اور یونیسکو نئی دہلی کلسٹر آفس کے تعاون سے دو روزہ پروگرام کا اہتمام کر رہی ہے۔
اس پروگرام میں کلیدی خطبہ کلچر سکریٹری جناب گووند موہن دیں گے، اس کے بعد جناب ایرک فالٹ، ڈائریکٹر، یونیسکو کلسٹر آفس، نئی دہلی اور معروف موسیقار اور شاعر پرسون جوشی کا خطاب ہوگا۔ بھارت اور بیرون ملک کے مثالی مقررین کے خطاب کے ساتھ اس پروگرا م میں مادرن زبان میں شعر سنانا، مختلف زبانوں میں گروپ گیت اور رقص، ’ کثیر لسانی تعلیم کے لیے ٹیکنالوجی کا استعمال: چیلنجز اور مواقع‘ کےموضوع پر ویبینار اور آئی جی این سی اے کے ڈین پروفیسر رمیش سی گوڑ کی کتاب 'ٹرائبل اینڈ انڈیجینس لینگویج آف انڈیا ' کا اجراء بھی ہوگا۔
اس کے بعد شام کو، 'ایکم بھارتم' پروگرام میں ثقافت اور امور خارجہ کی وزیر مملکت محترمہ میناکشی لیکھی 'وندے بھارتم' ساؤنڈ ٹریک کو رسمی طور پرجاری کریں گی۔ طبلہ کے استاد بکرم گھوش کے ساتھ گریمی ایوارڈ فاتح رکی کیج کے ذریعہ مل کر بنایا گیا یہ گیت یوم جمہوریہ کے پروگرام 2022 پر ثقافت کی وزارت کے ذریعہ ڈانس پرفارمنس کا حصہ تھا۔ اس پروگرام میں میوزک کے ماہر افراد ایک ساتھ لائیو پرفارم کریں گے۔
اس کے علاوہ ،ایک اسٹیج پر مصنفین، مفکرین، اِنسان دوست، سیاست دانوں، صحافیوں اور ماہرین کےگروپ کے درمیان ایک انٹریکشن سیشن ہوگا۔ اس منفرد اتسو کے بعد ثقافتی پروگرام بھی ہوں گے۔
بھارتی چناؤ کمیشن
سوشل میڈیا پلیٹ فارمس ہریانہ اور مہاراشٹر قانون ساز اسمبلیوں کے عام انتخابات اور مستقبل کے تمام انتخابات میں رضا کارانہ طور پر ضابطہ اخلاق کو اپنائیں گے
نئی دہلی،26؍ستمبر،انٹرنیٹ اور موبائل ایسوسی ایشن آف انڈیا  نے اپنے ممبروں کی طرف سے ہریانہ اور مہاراشٹر قانون ساز اسمبلیوں کے عام چناؤ اور مختلف ضمنی چناؤ سمیت مستقبل کے تمام انتخابات کے دوران رضا کارانہ طور پر ضابطہ اخلاق کو اپنانے پر اتفاق کیا ہے۔ آئی اے ایم اے آئی اور سوشل میڈیا پلیٹ فارمس فیس بک ، واٹس اپ ، ٹوئیٹر ، گوگل، شیئر چیٹ اور ٹک ٹاک نے 2019 کے 17 ویں لوک سبھا کے عام چناؤ کے دوران اس ضابطہ اخلاق کو اپنایا تھا۔ آئی اے ایم اے آئی نے ہی اس ضابطہ اخلاق کو پیش کیا تھا۔ اس نے کمیشن کو یقین دلایا ہے کہ سبھی پلیٹ فارمس آزادانہ اور منصفانہ چناؤ کے انعقاد کو یقینی بنانے میں تعاون کریں گے۔
کمیشن کی سخت اور مضبوط ترغیب کے نتیجے میں تمام بڑے سوشل میڈیا پلیٹ فارموں اور انٹر نیٹ اور موبائل ایسوسی ایشن آف انڈیا ایک ساتھ کھڑے ہوگئے تھے اور انہوں نے 2019 کے عام انتخابات کے لئے رضا کارانہ طور پر ضابطہ اخلاق کی شروعات کی تھی۔ یہ اس روز سے ہی لاگو ہوگیا تھا جب یہ 20 مارچ 2019 کو کمیشن کو پیش کیا گیا تھا۔ چناؤ مدت کے دوران سوشل میڈیا پلیٹ فارموں نے 909 خلاف ورزی کے معاملوں پر کارروائی کی تھی، جن کی الیکشن کمیشن آف انڈیا کے  کے ذریعے اطلاع دی گئی تھی۔
رضا کارانہ طور پر ضابطہ اخلاق کی جو خصوصیات اجاگر کی گئی ہیں، وہ حسب ذیل ہیں:
- سوشل میڈیا پلیٹ فارمس انتخابی قوانین اور دیگر متعلقہ ہدایات سمیت بیداری پیدا کرنے کے لئے رضا کارانہ طور پر معلومات اور آگاہی کے علاوہ مواصلاتی مہم کی ذمہ داری لیں گے۔
- سوشل میڈیا پلیٹ فارمس نے ایک اعلیٰ ترجیحی شکایت کے ازالے کا چینل تیار کیا ہے تاکہ ان معاملات پر تیزی سے کارروائی کی جاسکے، جن کی اطلاع ای سی آئی کے ذریعے دی گئی ہے۔
- سوشل میڈیا پلیٹ فارمس اور الیکشن کمیشن آ ف انڈیا نے ایک نوٹیفکیشن میکنزم تیار کیا ہے ، اس کے ذریعے انتخابی کمیشن آر پی قانون 1951 کی دفعہ 126 اور دیگر انتخابی قوانین کی ممکنہ خلاف ورزیوں کے متعلق موجودہ پلیٹ فارمس کو نوٹیفائی کرسکتا ہے۔
- سوشل میڈیا پلیٹ فارمس اس بات کو یقینی بنائیں گے کہ ان کے پلیٹ فارمس پر تمام سیاسی اشتہارات سپریم کورٹ کی ہدایات کے مطابق میڈیا سرٹیفکیشن اور مانٹریٹنگ کمیٹیوں کی طرف سے پہلے سے تصدیق کی گئی ہوں۔
- شریک ہونے والے پلیٹ فارمس قیمت دے کر چھاپے گئے اشتہارات میں شفافیت کو آسان بنانے کے تئیں عہد بند ہیں، نیز وہ اس طرح کے اشتہارات کے لئے پہلے سے موجود لیبل ؍ ڈسکلوزر ٹیکنالوجی استعمال کریں گے۔
۔۔۔۔۔۔۔۔۔۔۔۔۔۔۔
U-4365
(Visitor Counter : 153
صدر جمہوریہ کا سکریٹریٹ
صدر جمہوریہ نے دیوالی کی مبارکباد پیش کی
نئی دہلی،26 اکتوبر/ صدر جمہوریہ ہند جناب رام ناتھ کووند نے دیوالی کے موقع پر ہم وطنوں کو مبارکباد پیش کی۔
اپنے پیغام میں صدر جمہوریہ نے کہا ‘‘دیوالی کے اس مبارک موقع پر میں ہندوستان میں اور بیرون ممالک میں رہنے والے اپنے سبھی ہم وطنوں کو مبارکباد اور نیک خواہشات پیش کرتا ہوں۔
دیوالی ناامیدی پر امید، برائی پر اچھائی اور اندھیرے پر روشنی کی جیت کا تہوار ہے۔
آیئے ہم آج کے دن محبت، خلوص اور ایثار کی شمع روشن کرکے محروم اور ضرورت مند لوگوں کی زندگی میں خوشیاں لانے کی کوشش کریں۔
روشنیوں کا یہ تہوار پورے ملک کے ہر ایک گھر میں خوشی، امن اور خوشحالی لائے’’۔
۔ ۔ ۔ ۔ ۔ ۔ ۔ ۔ ۔

U. No. 4791
(Visitor Counter : 46
اسٹیل کی وزارت
سیل  نے معذور افراد کے بین الاقوامی دن کے موقع پر معاون آلات کی تقسیم کے ساتھ سی ایس آر کا آغاز کیا
تین دسمبر 2022 کو 'معذور افراد کے عالمی دن' کے موقع پر ، اسٹیل اتھارٹی آف انڈیا لمیٹڈ ، مہارتنا اسٹیل پبلک سیکٹر، نے نئی دہلی کے کارپوریٹ آفس میں اپنے تمام پلانٹس/یونٹس میں معذور افراد  کو معاون آلات تقسیم کیے۔ سیل نے مصنوعی اعضاء مینوفیکچرنگ کارپوریشن آف انڈیا  کو سیل کی کارپوریٹ سماجی ذمہ داری  کے تحت اس ترجیحی پروگرام کو شروع کرنے کے لیے شامل کیا ہے۔ محترمہ سوما مونڈل، چیئرمین، سیل، کمپنی کے دیگر سینئر عہدیداروں کے ساتھ نئی دہلی میں ہونے والی تقریب کے دوران موجود تھیں ۔
سیل کا یہ ترجیحی بنیاد کا پروگرام ہے۔ یہ پروگرام 'آزادی کا امرت مہوتسو' کے تحت مرحلہ وار انداز میں ملک کے کئی مقامات پر، زیادہ تر سیلکے آپریشن والے علاقوں میں منعقد کیا جائے گا۔ دیویانگ جن کو معاون امداد اور آلات کے ذریعے بااختیار بنایا جا رہا ہے جیسے کہ ٹرائی سائیکل، موٹرائزڈ ٹرائی سائیکل، سمارٹ کین اور بصارت سے محروم افراد کے لیے سمارٹ فون اور دیگر کے علاوہ سماعت کے آلات۔
فی الحال، سیل اپنے پلانٹس والے علاقوں میں دیویانگوں کے لئے وقف مختلف مرکوز سہولیات کے ذریعہ امداد فراہم کر رہا ہے۔ان میں راؤرکیلا میں بصیرت سے محروم اور دماغی طور سے دیویانگ بچوں کے لیے اسکول اور ہوم اینڈ ہوپ، بوکارو میں واقع آٗشالا کیندر 'معذور اورینٹیڈایجوکیشن پروگرام' اور درگاپور میں 'درگا پور معذور ہیپی ہوم' اور برن پور میں 'چیشائر ہوم' شامل ہیں۔
ش ح۔ ش ت۔ج
Uno-13256
(Visitor Counter : 71
زراعت اور کاشتکاروں کی فلاح و بہبود کی وزارت
خاتون کسانوں کے لئے اسکیم
نئی دہلی، 17 مارچ 2021، زراعت اور کسانوں کی بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں بتایا کہ زراعت اور کسانوں کی بہبود کی وزارت کے زراعت اور کو آپریشن اور کسانوں کی بہبود کے محکمے  کی مختلف استفادہ کنندگان پر مبنی اسکیموں کے رہنما خطوط میں کہا گیا ہے کہ خاتون کسانوں پر کئے جانے والے اختراجات میں ریاستوں اور دیگر نافذ کرنے والی ایجنسیوں کو کم از کم 30 فیصد کی ادائیگی کرنی چاہیے۔ ان اسکیموں میں اصلاحات کی توسیع کے لئے ریاستی توسیعی پروگراموں ، نیشنل فوڈ سکیورٹی مشن، نیشنل مشن آن آئل سیڈ اینڈ آئل پام ، پائیدار زراعت سے متعلق قومی مشن ، سیڈ اور پلانٹنگ میٹیریل کے لئے سب مشن، ایگریکلچرل میکنائزیشن سے متعلق سب مشن اور باغبانی کی مربوط ترقی کے مشن کے لئے امداد شامل ہیں۔
دیہی ترقیات کی وزاعت کے دیہی ترقیات کے محکمے میں ڈی اے وائی۔ این آر ایل ایم  کے ایک ذیلی جزو کے طور پر ایک مخصوص اسکیم یعنی ’مہیلا کسان سشکتی کرن پری یوجنا ‘ شروع کی ہے۔ یہ اسکیم 2011 سے نافذ کی جارہی ہے۔جس کا مقصد خواتین کی شرکت اور پیداواری صلاحیت میں اضافے میں منظم طریقے سے سرمایہ کاری کرتے ہوئے خواتین کو بااختیار بنانا اور دیہی خواتین کے لئے پائیدار روزگار پیدا کرنا ہے۔ یہ پروگرام پروجیکٹ نافذ کرنے والی ایجنسی کے طور پر ریاستی دیہی روزگار مشن  کے ذریعہ پروجیکٹ موڈ میں نافذ کیا جارہا ہے۔
ڈی اے وائی۔ این آر ایل ایم اور اس کا ذیلی جزو ایم کے ایس پی مانگ پر چلنے والے پروگرام ہیں۔ اسی کے مطابق ریاستی دیہی روزگار مشن کی مانگ کی بنیاد پر پروجیکٹ موڈ میں ایم کے ایس پی نافذ کی جارہی ہے۔
زراعت اور متعلقہ شعبوں میں جدید ترین تکنیکوں سے خواتین کو واقف کرانے کے لئے زراعت اور کسانوں کی بہبود کی وزارت اور دیہی ترقیات کی وزارت کی اسکیموں کے تحت خاتون کسانوں کو تربیت دی جارہی ہے۔
۔۔۔۔۔۔۔۔۔۔۔
ش ح۔ا گ۔ن ا۔

U- 2674
(Visitor Counter : 133
وزارت سیاحت
سیاحت کی وزارت یوم آزادی منانے کےلیے دیکھو اپنا دیش ویبینار سیریز کے 5 ویبینارس کا اہتمام کر رہی ہے
نئی دہلی،7 اگست ، 2020 / ملک کے عوام 1947 کی بھارت کی آزادی کی تکمیل کے احترام میں قومی ترانہ گنگنانے پر ایک بار پھر فخر کرنے کے لیے یکجا ہورہے ہیں۔ قوم کی تاریخ میں بھارت کی جدوجہد آزادی ایک اہم باب ہے۔ اس دن یعنی 15 اگست کی تقریبات کے حصے کے طور پر ملک کی راجدھانی نئی دلی میں بھارت کا ترنگا لہراتے ہیں اور سبھی ریاستیں اور مرکز کے زیر انتظام علاقے نیز پوری دنیا میں بھارتی مشن یہ پرچم لہراتے ہیں۔
جیسا کہ قوم 15 اگست 2020 کو 74ویں یوم آزادی پر جشن منانے کی تیاری کر رہی ہے۔ سیاحت کی وزارت اپنے دیکھو اپنا دیش ویبینار سیریز کے حصے کے طور پر 5 ویبینار کا انعقاد کرے گی۔ ان ویبینارز میں آزادی کی تحریک ، اس سے متعلق اہم مقامات اور ان رہنماؤں پر خصوصی توجہ دے گی جنہوں نے آٓزادی حاصل کرنے میں بھارت کی قابل ستائش مدد کی۔ ویبینار کی تفصیلات مندجہ ذیل ہیں:
- 8 اگست 2020  کو 1857 کی یادیں:آزادی کا ایک تعرف، منجانب محترمہ نیدھی بنسل، سی ای او ، انڈیا سٹی والکس اور انڈیا ویدھ لوکلز اور ڈاکٹر سونی روئے، ہیڈ آف آپریشنس آئی ڈبلیو ایل اینڈ آئی ایچ ڈبلیو۔ شرکت کرنے والے حضرات ویبینار کے لیے اپنا نام اس ویب سائٹ پر درج کرا سکتے ہیں : https:/ /bit.ly/Memoirsof1857
- 10 اگست 2020  کو سیلیولر جیل : خطوط ، یادگار اور یادیں؛ منجانب محترمہ ندھی بنسل، سی ای او انڈیا سٹی والکس اور انڈیا ویدھ لوکلز اور ڈاکٹر سونی روئے، ہیڈ آف آپریشنس آئی ڈبلیو ایل اینڈ آئی ایچ ڈبلیو اور محترمہ سومترا سین گپتا، سٹی اکسپلورر ، انڈیا سٹی والکس۔
- 12 اگست 2020  کو بھارت کی جدوجہد آزادی کی انسنی کہانیاں ، منجانب محترمہ اکیلا رمن اور محترمہ نین تارا نائر ۔
- 14 اگست 2020  کو جلیاں والا باغ : جدوجہد آزادی میں ایک اہم موڑ؛ منجانب محترمہ کشور دیسائی، چیئر پرسن ، ڈی پارٹیشن میوزیم، امرتسر۔
- 15 اگست 2020  کو سردار ولبھ بھائی پٹیل متحد بھارت کے معمار؛ منجانب جناب سنجے جوشی، ایڈیشنل کلکٹر اینڈ چیف منیجر ، اسٹیجو آف یونیٹی ؛ گجرات سرکار۔
- سبھی اجلاس صبح گیارہ بجے سے دوپہر 12 بجے تک منعقد ہوں گے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔07
U – 4402
(Visitor Counter : 126